Ludvig Saxe

Ludvig Saxe (født 1908 i Narvik, død 1986) var en norsk ingeniør og industrileder. 

 Liv og virke 

Saxe ble født i Narvik, men vokste opp i Ålesund. Han utdannet seg til sivilingeniør ved Norges tekniske høgskole i Trondheim.

Han startet sin arbeidskarrière ved M. Liaaen Skipsverft & Mek. Verksted i Ålesund. Etterhvert bosatte han seg i Bodø, hvor han ble ansatt som skipsinspektør. I 1943 fikk han jobb som direktør ved Bergen Mekaniske Verksted. Denne stillingen hadde han frem til 1957, da han ble visedirektør for Odense Staalskipsverft. I perioden 1962-1973 ble han ansatt som direktør ved Pusnes Mekaniske Verksted. I 1973 etablerte han sitt eget firma, Ludvig Saxe A/S, på Stoa utenfor Arendal. Firmaet produserte blant annet stålseilbåten «Saxe».

Seiling
Ludvig Saxe var en ivrig seiler. Han tegnet flere skisser til ulike seilbåter. En av dem var «Bonito», som ble bygget i 1964."Bonito" - Saxes drømmebåt, Avtrykk, 10.07.2017 

Arkivet
Arkivet etter Ludvig Saxe er oppbevart ved Kuben. Arkivet er et personarkiv og inneholder blant annet ulike notatbøker, korrespondanse og fotografier.

 Referanser 

 Eksterne lenker 


Kategori:Norske ingeniører
Kategori:Norske bedriftsledere
Kategori:Personer fra Narvik kommune
Kategori:Privatarkiv fra Aust-Agder
Kategori:Arkiv oppbevart ved KUBEN